CELEX: 62018TN0457
Language: hu
Date: 2018-07-25 00:00:00
Title: T-457/18. sz. ügy: 2018. július 25-én benyújtott kereset – Zotkov kontra Bizottság

24.9.2018   
            
            
               HU
            
            
               Az Európai Unió Hivatalos Lapja
            
            
               C 341/23
            
         
      2018. július 25-én benyújtott kereset – Zotkov kontra Bizottság
      (T-457/18. sz. ügy)
      (2018/C 341/34)
      Az eljárás nyelve: bolgár
      
         Felek
      
      
         Felperes: Rossen D. Zotkov (Brüsszel, Belgium) (képviselő: N. Stankov, адвокат)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  rendelje el az alperes 2018. április 30-i Ares (2018)2294884. sz. határozatának megsemmisítését és annak felülvizsgálatát a felperesnek a szülei után járó juttatás biztosítását érintő részében, a felperes által előadott jogalapoknak és érveknek megfelelően kiigazított számítást követően
                  
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap arra vonatkozik, ahogyan az alperes a Bizottság 50–2004/28.5.2004. sz. határozatát értelmezte (és ebből következően a számításait elvégezte) és a gyakorlatban alkalmazta a lakhatás céljára szolgáló ingatlanok utáni levonás során, amely értelmezést és alkalmazást a felperes tévesnek tart
                  
                              —
                           
                           
                              a bizottsági határozat gazdasági-pénzügyi sajátosságának figyelmen kívül hagyása az értelmezés során,
                           
                        
                              —
                           
                           
                              az értelmezés objektíve lehetetlen elméleteken alapul,
                           
                        
                              —
                           
                           
                              a bizottsági határozat különböző részei között belső ellentmondás feszül, amely e részek alperes általi együttes és nem külön-külön történő értelmezéséből ered,
                           
                        
                              —
                           
                           
                              a bizottsági határozat olyan szavainak, fogalmainak és fordulatainak szubjektív és vitatott értelmezése, melyek jellegüknél fogva nem egyértelműek nyelvi és általános jelentésük szempontjából,
                           
                        
                              —
                           
                           
                              bizonyos pénzügyi tényezők tekintetében az elméleti mutatók előnyben részesítése, noha léteznek ténybeli mutatók is.
                           
                        
            
                  2.
               
               
                  A második jogalap arra vonatkozik, ahogyan az alperes a Bizottság 50–2004/28.5.2004. sz. határozatát értelmezte (és ebből következően a számításait elvégezte) és a gyakorlatban alkalmazta az országra vonatkozó együttható használatával összefüggésben, amely értelmezést és alkalmazást a felperes tévesnek tart
                  
                              —
                           
                           
                              az együtthatónak az értelmezése és a konkrét pénzügyi számítás valamely elemére való alkalmazása ellentmond magának ezen együtthatónak a lényegének és logikájának a gazdasági-pénzügyi elmélet és gyakorlat szempontjából.